CELEX: 32009R1169
Language: lv
Date: 2009-11-30 00:00:00
Title: Komisijas Regula (EK) Nr. 1169/2009 ( 2009. gada 30. novembris), ar kuru groza Regulu (EK) Nr. 353/2008, ar ko izveido īstenošanas noteikumus pieteikumiem par veselīguma norāžu atļaujām saskaņā ar Eiropas Parlamenta un Padomes Regulas (EK) Nr. 1924/2006 15. pantu (Dokuments attiecas uz EEZ)

1.12.2009   
            
            
               LV
            
            
               Eiropas Savienības Oficiālais Vēstnesis
            
            
               L 314/34
            
         
      KOMISIJAS REGULA (EK) Nr. 1169/2009
   (2009. gada 30. novembris),
   ar kuru groza Regulu (EK) Nr. 353/2008, ar ko izveido īstenošanas noteikumus pieteikumiem par veselīguma norāžu atļaujām saskaņā ar Eiropas Parlamenta un Padomes Regulas (EK) Nr. 1924/2006 15. pantu
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1924/2006 par uzturvērtības un veselīguma norādēm uz pārtikas produktiem (1) un jo īpaši tās 15. panta 4. punktu,
   apspriedusies ar Eiropas Pārtikas nekaitīguma iestādi,
   tā kā:
   
               (1)
            
            
               Lai nodrošinātu, ka no visām pārtikas produktu veselīguma norāžu kategorijām Eiropas Pārtikas nekaitīguma iestādei (EFSA), turpmāk “Iestāde”, tiek iesniegtas tikai veselīguma norādes, kuras atbilst Regulas (EK) Nr. 1924/2006 vispārējiem principiem un nosacījumiem un kurām attiecīgi var piemērot atļaujas procedūru, jānosaka nosacījumi, saskaņā ar kuriem pieteikumus par veselīguma norāžu atļaujām uzskata par derīgiem, un jāskaidro dalībvalstu atbildība šajā sakarā atbilstīgi Regulas (EK) Nr. 1924/2006 15. panta 2. punktam un 18. panta 3. punktam.
            
         
               (2)
            
            
               Saskaņā ar Regulas (EK) Nr. 1924/2006 20. pantu pārredzamības labad atļauto un noraidīto norāžu saraksts jāpublicē reģistrā. Saskaņā ar skaidrojumu Regulas (EK) Nr. 1924/2006 31. apsvērumā mērķis ir izvairīties no daudzkārtējiem pieteikumiem attiecībā uz norādēm, kuras jau ir novērtētas un uz kurām attiecas atļaujas procedūra. Tādēļ pieteikuma iesniegšanas nosacījumos jāskaidro arī noteikumi par pieteikuma atsaukšanu, kā arī par termiņiem, lai iesniegtu atsaukšanas pieprasījumu.
            
         
               (3)
            
            
               Pieteikuma iesniedzējam būtu jāļauj atsaukt pieteikumu tikai līdz brīdim, kad Iestāde pieņem atzinumu saskaņā ar Regulas (EK) Nr. 1924/2006 16. panta 1. punktu vai 18. panta 3. punktu. Šis termiņš ir nepieciešams, lai saglabātu Iestādes veiktā norāžu novērtējuma derīgumu un norāžu atļaujas un noraidīšanas procedūras efektivitāti, kā arī lai izvairītos no pieteikumu iesniegšanas par norādēm, kuras jau ir novērtētas. Tādēļ atļaujas procedūru, kura pretējā gadījumā turpinātos vēl pēc Iestādes atzinuma sniegšanas, var izbeigt tikai ar tādu pieteikuma atsaukumu, kas iesniegts saskaņā ar šajā regulā noteiktajiem nosacījumiem.
            
         
               (4)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Komisijas Regulu (EK) Nr. 353/2008 (2) groza šādi.
   
               1.
            
            
               Pēc 7. panta iekļauj šādu 7.a pantu:
               “7.a pants
               Dalībvalstu veiktā pieteikumu derīguma pārbaude
               1.   Saskaņā ar Regulas (EK) Nr. 1924/2006 15. panta 2. punkta a) apakšpunktu un 18. panta 3. punktu dalībvalstīm jāpārbauda pieteikumu derīgums pirms to iesniegšanas Iestādei.
               2.   Šā panta 1. punkta vajadzībām valsts kompetentā iestāde pārliecinās, ka saskaņā ar Regulas (EK) Nr. 1924/2006 15. vai 18. pantu iesniegtie pieteikumi ietver informāciju, kas noteikta minētās regulas 15. panta 3. punktā.
               3.   Valsts kompetentā iestāde arī pārbauda, vai:
               
                           i)
                        
                        
                           pieteikumos, kas iesniegti saskaņā ar Regulas (EK) Nr. 1924/2006 15. pantu, veselīguma norāde ir veselīguma norāde par samazinātu slimības risku vai norāde, kas attiecas uz bērnu attīstību un veselību;
                        
                     
                           ii)
                        
                        
                           pieteikumos, kas iesniegti saskaņā ar Regulas (EK) Nr. 1924/2006 18. pantu, veselīguma norāde ir jebkāda veselīguma norāde, kā minēts minētās regulas 13. panta 5. punktā, izņemot veselīguma norādes, kas attiecas uz bērnu attīstību un veselību.”
                        
                     
         
               2.
            
            
               Pēc 7.a panta iekļauj šādu 7.b pantu:
               “7.b pants
               Pieteikumu atsaukšana
               1.   Pieteikumu, kas iesniegts saskaņā ar Regulas (EK) Nr. 1924/2006 15. vai 18. pantu, pieteikuma iesniedzējs var atsaukt līdz brīdim, kad Iestāde pieņem atzinumu saskaņā ar Regulas (EK) Nr. 1924/2006 16. panta 1. punktu vai 18. panta 3. punktu.
               2.   Pieteikuma atsaukšanas pieprasījums ir jāiesniedz dalībvalsts kompetentajai iestādei, kurai saskaņā ar Regulas (EK) Nr. 1924/2006 15. panta 2. punktu vai 18. panta 2. punktu ir iesniegts pieteikums.
               3.   Valsts kompetentā iestāde par atsaukšanu nekavējoties informē Iestādi, Komisiju un citas dalībvalstis. Procedūru var pārtraukt tikai ar pieteikuma atsaukumu, kas iesniegts saskaņā ar 1. punktā un šajā punktā minētajiem nosacījumiem.”
            
         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2009. gada 30. novembrī
      
         
            Komisijas vārdā –
         
         
            Komisijas locekle
         
         Androulla VASSILIOU
         
      
   
   
      (1)  OV L 404, 30.12.2006., 9. lpp.
   
      (2)  OV L 109, 19.4.2008., 11. lpp.